Komission lausunto EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston direktiiviKSI rehujen virallisen valvonnan järjestämistä koskevista periaatteista annetun neuvoston direktiivin 95/53/EY sekä eläinten ruokintaa koskevien direktiivien 70/524/ETY, 96/25/EY ja 1999/29/EY muuttamisesta komission ehdotusta muuttava EY:n perustamissopimuksen 250 (2) artiklan nojalla /* KOM/2001/0324 lopull. - COD 2000/0068 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVIKSI rehujen virallisen valvonnan järjestämistä koskevista periaatteista annetun neuvoston direktiivin 95/53/EY sekä eläinten ruokintaa koskevien direktiivien 70/524/ETY, 96/25/EY ja 1999/29/EY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla PERUSTELUT EY:n perustamissopimuksen 251 artiklan 2 kohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää kohdassa 3 lausuntonsa parlamentin ehdottamista viidestä tarkistuksesta. I MENETTELYT I.1 Komissio toimitti 21. maaliskuuta 2000 neuvostolle ja Euroopan parlamentille rehujen virallisen valvonnan järjestämistä koskevista periaatteista 25. lokakuuta 1995 annetun neuvoston direktiivin 95/53/EY sekä haitallisista aineista ja tuotteista eläinten ruokinnassa annetun neuvoston direktiivin 1999/29/EY muuttamista koskevan ehdotuksen, joka perustuu EY:n perustamissopimuksen 152 artiklan 4 kohdan b alakohtaan (KOM(2000) 162 lopullinen - 2000/0068(COD)). Komissio toimitti ehdotuksen hyväksyttäväksi EY:n perustamissopimuksen 251 artiklassa määrätyllä yhteispäätösmenettelyllä. [1] EYVL L 265, 8.11.1995, s.17. I.2 Euroopan parlamentti antoi 4. lokakuuta 2000 lausuntonsa komission ehdotuksesta ensimmäisessä käsittelyssä ja hyväksyi samalla mietinnön ja teki 26 tarkistusta (A5-0256/2000). Talous- ja sosiaalikomitea antoi lausuntonsa 20. syyskuuta 2000.2 Alueiden komitea päätti täysistunnossaan syyskuussa 2000 olla antamatta lausuntoa ehdotuksesta. I.3 Hyväksyttyään Euroopan parlamentin ehdottamat tarkistukset komissio teki 1. joulukuuta 2000 muutetun ehdotuksen EY:n perustamissopimuksen 250 artiklan mukaisesti. I.4 Neuvosto vahvisti kokouksessaan 12. helmikuuta 2001 yhteisen kantansa EY:n perustamissopimuksen 251 artiklan mukaisesti. I.5 Euroopan parlamentti hyväksyi 15. toukokuuta 2001 toisessa käsittelyssä neuvoston yhteistä kantaa koskevan lainsäädäntöpäätöslauselman, johon sisältyi viisi tarkistusta kyseiseen yhteiseen kantaan. II DIREKTIIVIN TARKOITUS Direktiivissä 95/53/EY vahvistetaan rehujen virallisen valvonnan järjestämistä koskevat periaatteet, ja se kattaa sekä yhteisön että yhteisön ulkopuolisten maiden tuotteet. Direktiivi tuli voimaan toukokuussa 1998. Haitallisista aineista ja tuotteista eläinten ruokinnassa annetussa direktiivissä 1999/29/EY säädetään muun muassa saastuneeseen rehuun liittyvästä ilmoitusmenettelystä. Ehdotus oli yksi elintarvikkeiden turvallisuudesta annetussa komission valkoisessa kirjassa ilmoitetuista rehuihin liittyvistä turvallisuustoimenpiteistä, ja sillä pyritään täydentämään nykyistä lainsäädäntöä seuraavasti: Jäsenvaltioiden edellytetään ottavan käyttöön asianmukaiset varosuunnitelmat rehuun liittyvien vakavien vaarojen hallitsemiseksi. Komissio voi toteuttaa väliaikaisia suojatoimenpiteitä rehun ja yhteisössä tuotettujen, eläinten ravinnossa käytettyjen tuotteiden osalta, jos kansanterveyttä, eläinten terveyttä tai ympäristöä uhkaa vakava vaara. Jäsenvaltioiden on yhdenmukaistetussa muodossa ilmoitettava komissiolle heti, jos vakava saastuminen tai sen vaara havaitaan ja tällainen saastuminen on levinnyt ihmisten ja eläinten ravintoketjuun tai leviää todennäköisesti muihin valtioihin. Eläinten ruokinnassa käytettyihin tuotteisiin liittyvien kiireellisten ilmoitusten edellyttämä tietojenvaihto tapahtuu elintarvikkeisiin tätä nykyä sovellettavan järjestelmän mukaisesti. III KOMISSION KANTA EUROOPAN PARLAMENTIN TEKEMIIN TARKISTUKSIIN III.1 Komission hyväksymät tarkistukset Tarkistus 1 Tällä tarkistuksella korvataan direktiivin 1995/53/EY 13 artiklan 1 kohdan toisen luetelmakohdan ilmaisu "käsittely saastunnan aiheuttajan tuhoamiseksi" ilmaisulla "vaarattomaksi tekeminen". Komissio hyväksyy tämän tarkistuksen, koska siinä ulotetaan direktiivin soveltamisala koskemaan haitallisia aineita, joita voi syntyä vikojen ja puutteiden seurauksena valmistusprosessissa (esimerkiksi jos epäasianmukaiset valmistusolosuhteet saavat aikaan haitallisia muutoksia rehun kemiallisessa koostumuksessa). Käsite "saastuminen" ei kata riittävän selvästi tällaisia aineita, vaan sen voitaisiin tulkita koskevan vain rehuun lisättyjä aineita. Tarkistus 2 Tällä tarkistuksella korvataan direktiivin 1995/53/EY 14 artiklan ensimmäisen alakohdan ilmaisu "puhdistetaan" ilmaisulla "tehdään vaarattomiksi". Komissio hyväksyy tämän tarkistuksen samasta syystä kuin tarkistuksen 1. Tarkistus 3 Tällä tarkistuksella korvataan direktiivin 1995/53/EY 16b artiklan 1 kohdan ilmaisu "saastuminen" ilmaisulla "haitalliset aineet". Komissio hyväksyy tämän tarkistuksen samasta syystä kuin tarkistuksen 1. Tarkistus 4 Tällä tarkistuksella mukautetaan direktiiviä 1995/53/EY korvaamalla 16b artiklan 2 kohdan ilmaisu "saastuminen" ilmaisulla "haitalliset aineet" ja ilmaisu "puhdistus" ilmaisulla "vaarattomaksi tekeminen". Komissio hyväksyy tämän tarkistuksen samasta syystä kuin tarkistuksen 1. Tarkistus 6 suullisesti muutettuna Direktiivin 1995/53/EY 17 a artikla korvataan samankaltaisilla säännöksillä, jotka vastaavat komission paikalla tekemiä tarkastuksia koskevan lainsäädännön kehittymistä tarttuvien spongiformisten enkefalopatioiden alalla. III.2 Tarkistukset, joita komissio ei hyväksy Ei yhtään. IV päätelmät Komissio kannattaa kaikkia yhteiseen kantaan tehtyjä tarkistuksia, joista Euroopan parlamentti on äänestänyt. Perustamissopimuksen 250 artiklan 2 kohdan mukaisesti komissio muuttaa ehdotuksensa edellä esitetyllä tavalla.